Vállalkozási szerződés

sportpadlóburkolat cseréjéről szóló építőipari kivitelezésről

mely létrejött egyrészről a

**DSE Röplabda Akadémia Nonprofit Korlátolt Felelősségű Társaság**

székhely: 2400 Dunaújváros, Városháza tér 1. B. ép. 2. em. 203. ajtó

nyilvántartási szám: 07-09-028076

adószám: 25995996-1-07

képviseli: Tomanóczy Tibor ügyvezető

telefon:

e-mail:

mint **Megrendelő** – a továbbiakban: Megrendelő -,

másrészről a(z)

**NYERTES AJÁNLATTEVŐ**

székhely: NYERTES AJÁNLATTEVŐ ADATA

cégjegyzékszám: NYERTES AJÁNLATTEVŐ ADATA

adószám: NYERTES AJÁNLATTEVŐ ADATA

bankszámlaszám: NYERTES AJÁNLATTEVŐ ADATA

képviseli: NYERTES AJÁNLATTEVŐ ADATA

e-mail: NYERTES AJÁNLATTEVŐ ADATA

mint **Vállalkozó** – a továbbiakban: Vállalkozó –

között a mai napon az alábbi feltételekkel:

**Előzmények**

Megrendelő 2025. április xxx-én a jelen szerződés 1. sz. mellékletét képező ajánlattételi felhívást tett közzé honlapján „Dunaújvárosi Egyetemi Csarnok sportpadlóburkolata cseréje” tárgyban, melyre Vállalkozó a jelen szerződés 2. sz. mellékletét képező ajánlatát benyújtotta. Az eredményes eljárás nyertese Vállalkozó lett. Felek erre tekintettel az alábbi kivitelezési szerződést kötik.

1. **A szerződés tárgya**
	* 1. A Megrendelő jelen szerződés alapján megrendeli a Vállalkozótól a Dunaújvárosi Egyetemi Csarnok tornaterme padlóburkolata bontását és új sportpadlóburkolata lefektetését (továbbiakban: Kivitelezés) az ajánlattételi felhívás mellékleteként szereplő műszaki leírás alapján. Megrendelő jelen szerződés aláírásával nyilatkozik, hogy a jelen Kivitelezés ellenértékének pénzügyi fedezetével rendelkezik.
		2. A Kivitelezés részletes feltételeire vonatkozó műszaki leírásokat az ajánlattételi felhívás tartalmazza. Felek megállapodnak, hogy mindennemű, a Kivitelezés alapját képező műszaki leírást a Megrendelő szolgáltatja.
		3. Vállalkozó kijelenti, hogy mint a jelen szerződés teljesítéséhez kellő szakismerettel és tapasztalattal rendelkező cég, birtokában van a Kivitelezéshez szükséges tudásnak, szakembernek és eszköznek. Kijelenti továbbá azt is, hogy pontos tudomása van a Kivitelezés pontos részleteiről és a teljesítési helyszín adottságairól, valamint a Kivitelezésnél irányadó jogszabályi és hatósági előírásokról.
		4. A Vállalkozó fő kötelezettsége a Kivitelezés komplett megvalósításához szükséges valamennyi munka elvégzése, és elvégeztetése, az igénybe veendő többi alvállalkozó munkájának az összehangolása, velük a szerződések megkötése, végül pedig annak átadása.
		5. A Vállalkozó az elvégzett munkáért – az alvállalkozók teljesítését is beleértve - teljes eredményfelelősséggel tartozik.
		6. A Megrendelő fő kötelezettsége a Vállalkozó szerződésszerű teljesítésének az elősegítése, átvétele és a jelen szerződésben meghatározott vállalkozási díj kifizetése.
2. **Vállalkozási díj**
	* 1. A jelen szerződés tárgyát képező Kivitelezés vállalkozási díja a jelen szerződés 2. sz. mellékletét képező ajánlatában foglalt egyező összeg, amely a fenti I. pontban és az 1. sz. Mellékletben foglalt Kivitelezés részét képező valamennyi munka ellenértékét tartalmazza. Vállalkozó kijelenti, hogy a fenti ajánlatát azt követően tette meg, hogy Kivitelezéssel kapcsolatban valamennyi körülményt – különös tekintettel a vonatkozó műszaki leírásra – a szakember gondosságával áttanulmányozta és megvizsgálta.
		2. A Kivitelezés vállalkozási díjának kiegyenlítése egy összegben esedékes a Vállalkozó számlájának ellenében, **15** napon belül, banki átutalással, Vállalkozó jelen szerződés fejlécében szereplő bankszámlájára. Megrendelő a megadott bankszámlaszámot a közhiteles cégnyilvántartás adatai alapján ellenőrzi, és kötelezi magát, hogy banki átutalást kizárólag olyan bankszámlaszámra indít, amely bankszámlaszám a közhiteles cégnyilvántartásban az azt vezető Hatóság által feltüntetésre került.
		3. A vállalkozási díj akkor tekintendő kiegyenlítettnek, amikor azt a Vállalkozó számláján jóváírták. A számla kiállításának feltétele minden esetben a teljesítésre vonatkozó teljesítésigazolás Megrendelő általi aláírása – ezen teljesítésigazolás a számla mellékletét képezi.
		4. Megrendelő fizetési késedelme esetén Vállalkozó a mindenkori Ptk-ban szereplő mértékű kamatot számolja fel késedelmi kamatként.
		5. A jelen szerződés tárgyát képező Kivitelezés részeként leszállított termékekre és a felhasznált anyagokra vonatkozóan – amelyek jogszabálynál fogva korábban nem kerültek át a Megrendelő tulajdonába - a Megrendelő a Ptk. 6:247. § (5) alapján kizárólag a dolog átadásával és a Kivitelezésre vonatkozó teljes vállalkozási díj maradéktalan kiegyenlítésével szerez tulajdonjogot.
3. **Előleg**
	* 1. Megrendelő fizetési képessége és készsége megerősítéseként II. pontban meghatározott vállalkozási díj **50,00%-**ának megfelelő előleget fizet a Vállalkozó részére. Megrendelő az előleget a jelen szerződés mindkét fél általi hatálybalépését követően Vállalkozó által benyújtott díjbekérő kézhezvételét követő 8 munkanapon belül átutalja Vállalkozó részére. Az előleget a Vállalkozó kizárólag jelen szerződés teljesítése érdekében használhatja fel.
		2. Felek megállapodnak, hogy a Vállalkozó a kapott előleget beszámítja a végszámla összegébe.
4. **Teljesítési feltételek és határidők**
	* 1. Megrendelő jelen szerződés aláírásával nyilatkozik, hogy a Kivitelezéshez építési engedély nem szükséges, azonban bizonyos engedélyek beszerzése a kivitelezés során előfordulhat (közterületfoglalási-, behajtási engedélyek, stb.), amelyek beszerzése a Vállalkozó kötelessége. Megrendelő kötelezi magát, hogy minden segítséget megad a vonatkozó engedélyek beszerzéséhez.
		2. A Kivitelezéshez szükséges műszaki leírást Megrendelő a Vállalkozó rendelkezésére bocsátja, azokat a Vállalkozó kizárólag jelen szerződés teljesítése érdekében, jelen szerződés időbeli hatálya alatt jogosult felhasználni, és nem jogosult azokat – jogosan igénybevett alvállalkozóit, továbbá adott esetben a szakhatóságokat kivéve – harmadik személynek átadni, hozzáférhetővé tenni vagy módosítani.
		3. A Vállalkozó köteles elvégezni, és elvégeztetni mindazon Kivitelezési munkálatokat – függetlenül attól, hogy azok mely szakterületet érintenek –, amelyek a Kivitelezés 1. pont szerinti megvalósításához szükségesek.
		4. Vállalkozó a tevékenységét a Megrendelő utasításai alapján köteles folyamatosan végezni, azonban köteles a Megrendelő célszerűtlen vagy szakszerűtlen utasításaira felhívni annak a figyelmét. A Vállalkozó nem végezheti el a Megrendelő utasításai szerint vagy az általa adott anyaggal a munkát, ha azzal jogszabályt vagy hatósági rendelkezést sértene vagy az élet- vagy vagyonbiztonság veszélyeztetésére vezetne. A Vállalkozó kijelenti, hogy a Megrendelő által rendelkezésére bocsátott műszaki leírást a szerződés megkötése előtt megvizsgálta. Ha a műszaki leírás valamely hibája vagy hiányossága a Kivitelezés folyamatában válik felismerhetővé, a Vállalkozó késedelem nélkül köteles erről a Megrendelőt tájékoztatni.
		5. Megrendelő köteles a Kivitelezés teljesítési helyét Felek által egyeztetett időpontban jegyzőkönyvileg munkavégzésre alkalmas állapotban a Vállalkozó rendelkezésére bocsátani, és azt a teljesítés idején folyamatosan fenntartani. Amennyiben a Megrendelő a fenti és egyéb más, jelen szerződésben meghatározott kötelezettségét nem teljesíti határidőben, a teljesítési határidő ezen késedelem idejével automatikusan meghosszabbodik. Ha a Megrendelő a teljesítési hely átadásával 5 napot meghaladó késedelembe esik, a Vállalkozó jogosult a szerződéstől elállni vagy azt felmondani. Megrendelő köteles az épület tulajdonosának hozzájáruló nyilatkozatának másolatát átadni Vállalkozónak, amely alapján Vállalkozó jogosult a munkaterületre lépni és ott a kivitelezést elkezdeni. E nélkül munkaterület nem adható át, a kivitelezés nem kezdhető el.
		6. Vállalkozó betartja a teljesítés helyén irányadó munkavédelmi, vagyonvédelmi és tűzvédelmi előírásokat és megteszi a szükséges intézkedéseket a tevékenységével összefüggő esetleges károk, balesetek, sérülések elkerülése érdekében.
		7. A Megrendelőt terheli a kivitelezéshez szükséges energia és közüzemi szolgáltatások költsége, míg Vállalkozó saját költségén köteles gondoskodni a személyzetének, anyagainak, gépeinek, szerszámainak elhelyezéséről és őrzéséről (felvonulási költségek).
		8. A Vállalkozó saját költségére és felelősségére köteles gondoskodni az átadás-átvétel napjáig a készülő Kivitelezés és az ahhoz kapcsolódó munkaterület (ideértve az ott tárolt, és beépített anyagokat, készülékeket, berendezéseket stb.) őrzéséről és védelméről, a vagyonvédelmi rendszabályok betartásáról. A teljesítési helyen a kárveszélyt az átvételtől a munka végeztével esedékes átadás-átvétel időpontjáig a Vállalkozó viseli. A kárveszély az átadás-átvétellel száll át a Megrendelőre.
		9. Vállalkozó kizárólag a műszaki leírásnak és a vonatkozó szabványoknak megfelelő az Európai Parlament és a Tanács 305/2011/EU rendelete (2011. március 9.) valamint a 275/2013. (VII. 16.) Korm. rendelet szerinti minőségű, Megrendelő által az ajánlattételi felhívás mellékleteként csatolt, műszaki leírásban rögzített minőségű, jóváhagyott anyagokat jogosult beépíteni a Kivitelezés során. Ugyanez megfelelően irányadó a teljesítendő szolgáltatásokra is. Vállalkozó köteles továbbá a vonatkozó magyar jogszabályokat, hatósági előírásokat és szabványokat betartani és a szükséges teljesítmény-nyilatkozatokat beszerezni.
		10. Felek megállapodnak, hogy a Kivitelezésből eredően keletkezett bontási vagy építési törmelék jogszabályoknak megfelelő elhelyezése valamint Vállalkozó saját felvonulási jellegű létesítményeinek kivitelezése és bontása, és ebből adódóan a terület megtisztítása a Vállalkozó kötelessége.
		11. Vállalkozó jelen szerződésből eredő kötelezettségeinek teljesítése érdekében alvállalkozót, továbbá egyéb közreműködőt jogosult igénybe venni, azok tevékenységéért azonban úgy felel, mint a sajátjáért. A Vállalkozó kötelessége az alvállalkozók összehangolt munkavégzéséhez szükséges szerződések megkötése, azok munkavégzéséhez szükséges feltételek megteremtése, és az alvállalkozók tevékenységének a koordinálása. Az alvállalkozók tevékenységét a Vállalkozó folyamatosan ellenőrzi, az általuk végzett részmunkákat átveszi, és azok ellenértékét kifizeti. A Vállalkozó köteles az alvállalkozókkal kötött szerződésekben – jelen szerződésben foglaltaknak megfelelő – szerződési biztosítékokat, szankciókat kikötni és az alvállalkozók szerződésszegése esetén velük szemben a jogkövetkezményeket érvényesíteni.
		12. A Vállalkozó köteles a munkáját időben úgy végezni és szervezni, a Kivitelezést úgy koordinálni és az esetleges döntéseket a Megrendelőtől úgy megkövetelni, hogy a Kivitelezés késlekedés nélkül megkezdhető és folyamatosan megszakítás nélkül végezhető legyen.
		13. A Vállalkozó képviselője köteles a teljesítés helyén olyan gyakran jelen lenni, ahogy ezt a Kivitelezés előírásszerű teljesítésére vonatkozó felelőssége, az építés folyamatának gondos ellenőrzése és a Megrendelővel való együttműködés egyébként megköveteli.
		14. A Vállalkozó a Kivitelezést **2025.08.15-i** véghatáridőre köteles teljesíteni.
		15. A Felek jelen szerződés teljesítése során kölcsönösen együttműködve kötelesek eljárni, és kötelesek egymást minden olyan körülményről haladéktalanul tájékoztatni, amely a Kivitelezést bármilyen módon befolyásolhatja.
		16. A Kivitelezés megtörténtét a Felek 2 példányban átadás-átvételi jegyzőkönyvben rögzítik, amelyet mindkét fél aláír.
		17. A Megrendelő az átvételt kizárólag olyan hiba vagy hiányosság esetén jogosult megtagadni, amely a rendeltetésszerű használatot akadályozza. Amennyiben a Megrendelő az átadás-átvételi jegyzőkönyvet a fentiek ellenére nem írja alá, azonban a Kivitelezést ténylegesen használatba veszi, az a használatbavétel napján minden jogkövetkezmény tekintetében átvettnek tekintendő. A Kivitelezés olyan hibáját vagy hiányosságát, amelynek elhárítását a Vállalkozó megfelelő határidőben vállalja, a Felek a határidő megjelölésével feltüntetik az átadás-átvételi jegyzőkönyvben. A hiba vagy hiányosság elhárításáig a Megrendelő jogosult a vállalkozási díj arányos részét visszatartani.
		18. A sikeres átadás-átvétel feltételei a következők:
5. a Kivitelezési munka szerződésszerű megvalósítása,
6. az előírt szabványoknak, specifikációknak és a műszaki követelményeknek való megfelelés,
7. a Kivitelezési eredményeként létrejött, a létesítmény fenntartásához és működéséhez vagy a használatbavételi engedély vagy tudomásul vétel megkéréséhez szükséges alábbi magyar nyelvű jegyzőkönyvek és műszaki dokumentációk átadása:
8. kivitelezési és megvalósulási dokumentáció,
9. az építési-bontási hulladék tárolására, elszállítására vonatkozó hulladék-nyilvántartó lap (amennyiben a hulladék jellege ezt megköveteli),
10. minőségi tanúsítások 1 pld.-ban,
11. beépített anyagokra vonatkozó mű- és anyagbizonylatok 1 pld.-ban,
12. gépkönyvek, kezelési, használati és karbantartási utasítások, jótállási jegyek 1 pld.-ban
13. jogszabály által előírt teljesítmény-nyilatkozatok.
	* 1. A Vállalkozó a jelen szerződésben rögzített Kivitelezést határidőben teljesíti amennyiben az arra vonatkozó átadás-átvételi jegyzőkönyv aláírása jelen szerződésben foglalt teljesítési határidőben megtörténik. Vállalkozó a munkaterületet és azon belül a Kivitelezést a sikeres átadás-átvételt követően köteles a Megrendelőnek birtokba adni. Ezen átadást a felek jegyzőkönyvben rögzítik.
14. **Pótmunka**

Amennyiben pótmunka elvégzése válik szükségessé a Megrendelő részéről, annak pontos eltételeiről a Felek külön írásban állapodnak meg. Pótmunkának minősülnek azon munkák, amelyek nem képezik az I. pont és az 1. sz. melléklet értelmében a Kivitelezés részét, és amelyek elvégzése nem teszi a Vállalkozó feladatát aránytalanul terhesebbé. E körben rögzítik a Felek, hogy a vállalkozó előzetes egyeztetést követően köteles elvégezni a vállalkozási szerződés tartalmát képező, de a vállalkozói díj meghatározásánál figyelembe nem vett munkát és az olyan munkát is, amely nélkül a mű rendeltetésszerű használatra alkalmas megvalósítása nem történhet meg (többletmunka).

1. **Késedelem, hibás teljesítés, jótállás, szavatosság**
	* 1. A Kivitelezés késedelmes teljesítése – vagyis a véghatáridő elmulasztása - esetén a Vállalkozó késedelmi kötbért köteles fizetni, melynek mértéke a Kivitelezés vállalkozási díjának a késedelem idejére számított napi **1** %-a, de legfeljebb **10,00** %.
		2. A Kivitelezés hibás teljesítése esetén a Megrendelő a késedelmi kötbérrel egyező mértékű kötbérre jogosult mindazon időtartamra vonatkozóan, amely alatt a Vállalkozó a hibát el nem hárítja.
		3. A Kivitelezés meghiúsulása esetén a Vállalkozó a vállalkozási díj **100,00**%-val egyező összegű meghiúsulási kötbér fizetésére köteles.
		4. Megrendelő jogosult a fentiek szerinti kötbért az esedékes számla összegébe beszámítani.
		5. A Vállalkozó a jelen szerződés alapján teljesített Kivitelezésre az átadás-átvételi jegyzőkönyv aláírásától számított **36** hónap jótállást vállal.
		6. A Megrendelő köteles a jogszabály szerinti jótállási idő alatt felmerült, jótállás körébe tartozó hibát annak észlelése után haladéktalanul írásban közölni a Vállalkozóval. Ezen kötelezettség elmulasztásából vagy késedelmes teljesítéséből eredő kárért a Megrendelő felelős.
		7. A Vállalkozó jótállási, és szavatossági kötelezettsége nem terjed ki a termék természetes elhasználódásából, a rendeltetésellenes vagy hanyag kezelésből, üzemeltetésből, rongálásból, vagy bármely olyan egyéb behatásból eredő hibára vagy hiányosságra, amely miatt jelen szerződés vagy jogszabály alapján a Vállalkozót felelősség nem terheli. Mentesül a Vállalkozó jótállási kötelezettségei alól, ha a meghibásodás a Megrendelő, vagy az általa megbízott harmadik személy által végzett átalakítási, átszerelési vagy egyéb, a használati utasításba és a műleírásba ütköző tevékenységéből ered.
		8. A Kivitelezéssel összefüggésben a Vállalkozó az általa a Megrendelőnek gondatlan szerződésszegéssel okozott károk megtérítésért fennálló felelősségét a vállalkozási díj mértékére korlátozza, a következmény károk (így különösen elmaradt haszon, kamatveszteség, termeléskiesés stb.) vonatkozásában pedig kizárja. A felelősségkorlátozás nem vonatkozik a Vállalkozó szándékosan okozott, továbbá az emberi életet, testi épséget vagy egészséget károsító szerződésszegésért való felelősségére.
2. **Vegyes rendelkezések**
	* 1. Felek szerződéssel kapcsolatban jognyilatkozat tételére jogosult képviselői:

**Megrendelő**

Név: Engyel László

Telefon: +36203736385

Email: dseiroda@gmail.com

**Megrendelő** műszaki ellenőre:

Név:

Telefon:

Email:

Az átadás-átvételi jegyzőkönyv aláírására jogosult személy a **Megrendelő** részéről:

Név:

Telefon:

Email:

**Vállalkozó** részéről:

Név:

Cím:

Telefon:

Email:

**Vállalkozó** felelős műszaki vezetője:

Név:

Telefon:

Email:

* + 1. Jelen szerződés valamint a Ptk. 6:140. § alapján rendkívüli felmondásra/elállásra jogosult valamely fél a másik fél súlyos szerződésszegése esetén, amennyiben a szerződésszegés abbahagyására a másik felet előzetesen megfelelő határidő biztosításával felhívta, azonban ez eredménytelen maradt. Rendkívüli felmondásra/elállásra jogosult a Vállalkozó különösen akkor, ha a Megrendelő fizetési kötelezettségével **10** napot meghaladó késedelembe esik, Megrendelő pedig akkor, ha a Vállalkozó bármely kötbérterhes határidővel **10** napos késedelembe esik. Bármelyik fél jogosult rendkívüli felmondásra/elállásra, ha a másik fél ellen csőd-vagy felszámolási eljárás indul, vagy ha adószámát törölték.
		2. Szerződő felek mentesülnek a jelen szerződésből fakadó kötelezettségeik nem-, vagy részleges nem-teljesítésével kapcsolatos felelősség alól, ha az a szerződés hatályának beálltát követően felmerülő, előre nem látható elháríthatatlan erő következménye (vis maior). A vis maior helyzet bekövetkezéséről és megszűnéséről szerződő felek egymást haladéktalanul értesítik, és a megszűnést követően mindent megtesznek a szerződésszerű teljesítés érdekében.
		3. Vállalkozó jelen szerződés aláírásával nyilatkozik, hogy a nemzeti vagyonról szóló 2011. évi CXCVI. törvény alapján átlátható szervezetnek minősül.
		4. A jelen szerződés csak a szerződő felek közös megegyezésével módosítható. A szerződés módosításának írásbeli formában kell történnie.
		5. Felek kijelentik, hogy a másik félre vonatkozóan jelen szerződés alapján tudomásukra jutott minden tényt, adatot, információt titokban tartanak, és azt – a másik fél előzetes írásbeli hozzájárulása nélkül - harmadik fél rendelkezésére nem bocsátják és hozzáférhetővé nem teszik.
		6. Jelen szerződésben hivatkozott alábbi mellékletek a jelen szerződés elválaszthatatlan részét képezik.

1.sz. melléklet – Megrendelő által kiírt ajánlattételi felhívás, melynek része a kivitelezés részletes feltételeire vonatkozó műszaki leírás

2.sz. melléklet – Vállalkozó ajánlata

* + 1. Jelen szerződés a felek általi aláírása napján lép hatályba.
		2. A jelen szerződésből eredő jogvitákat szerződő felek megkísérlik békés úton rendezni. Amennyiben ez nem vezet eredményre, igényeiket a hatáskörrel és illetékességgel rendelkező bíróság előtt érvényesítik.

A jelen szerződésben nem szabályozott kérdésekben a Polgári törvénykönyvről szóló 2013. évi V. tv. kivitelezési szerződésre vonatkozó rendelkezései és más vonatkozó jogszabályok az irányadóak.

Dunaújváros, 2025.

 Megrendelő Vállalkozó

 Tomanóczy Tibor NYERTES AJÁNLATTEVŐ KÉPVISELŐJÉNEK NEVE

 ügyvezető NYERTES AJÁNLATTEVŐ KÉPVISELŐJÉNEK BEOSZTÁSA

 DSE Röplabda Akadémia NYERTES AJÁNLATTEVŐ

 Nonprofit Kft.